**Activities after the EU funding**

A projekt során arra törekedtünk, hogy a képzési tevékenységek és projekttalálkozók során átadott ismeretek minél gyakorlatiasabbak, a mindennapi munkában használhatóak legyenek. A képzéseket tartó dán szakemberek a projekt előtt többször jártak már a résztvevők intézményeiben, ismerték körülményeiket, lehetőségeiket, és a képzéseket ez alapján állították össze. Így komolyabb külső anyagi támogatás nélkül a projekt eredményei beépíthetőek (és már részben be is épültek) az intézmények mindennapi szakmai munkájába, nem fog gondot okozni az EU finanszírozás megszűnése.

Ezek közé a tevékenységek közé tartozik egyrészt a kognitív, erőforrásokra építő, elismerő pedagógia eszközeinek alkalmazása, másrészt a kihívó/támadó magatartás megelőzéséhez tanult pedagógiai eszközök alkalmazása.

A szakmaközi team munka, a team értekezletek rendszeressé tétele, a gondozottak rehabilitációjával, fejlesztésével kapcsolatos feladatok és célkitűzések közös, a team által elvégzett megtervezése, folyamatos dokumentációja és értékelése szintén folytatódik a projekt lezárása után.

A projektben részt vevő dán intézmények és szervezetek egy része gyakorlati helyet is felajánlott a projektben részt vevő, idegen nyelven kommunikálni tudó szakembereknek, ezekre szintén lehetőség lesz külső finanszírozás nélkül is, vagy intézményi/helyi támogatásból.

Az eredmények regionális elterjesztése szakmai körökben sikeres volt, ezek továbbélése így részben szintén biztosított. A projekt során felmerült témák részletesebb feldolgozásához és elterjesztéséhez további EU illetve nemzeti projektalapokhoz, illetve magánalapítványokhoz pályázunk.

A projekt eredményeinek fenntartása nemzetközi szinten megvalósulni látszik minisztériumi közreműködéssel, ez nemzeti forrásból történik majd.